《中年好聲音2 紅白大戰》將於周日晚(14日)播出,演出歌手除有18位「中2生」,還有《中年好聲音》首屆冠軍周吉佩及「中1生」支嚳儀,兩人分別擔任白組及紅組領隊。18位「中2生」獻唱完Opening歌曲《隆重登場》後,比賽正式開始,4個回合競賽分別為「唱遊香港」、「妖艷對決」、「夢遊星空下」及「舞動Cha Cha」。
《中年2》亞軍得主譚輝智將在節目中再度挑戰自己,在領隊周吉佩帶領下與劉威煌、梁浩賢及甘永傑跳唱《失戀》。雖然譚輝智專注地跳唱,卻出現走位誤差,與隊友的時間亦夾得不太準。谷婭溦對他的表現讚口不絕:「你真係完全解放天性,做番你自己!」譚輝智在節目中發揮搞笑技能,他被周國豐要求扮顏米羔即說:「脫啫,我ok嘅!」安雅希、劉可分別獻唱《似夢迷離》及《彎彎的月亮》,兩人同時獲得評審們高度評價。肥媽說:「安雅希把聲返咗嚟,一定有食飯喇!」伍仲衡表示:「我鍾意嘅安雅希真係返咗嚟,你嗰種穿透力呀。」周國豐亦附和︰「劉可或安雅希都係將久違咗嘅你哋再次帶番畀我哋,但黃劍文嘅哭腔去番譚輝智度喎。」
王玥、林若盈、陳蒨葶組成限定女團「Three Style」;古淖文、尹新杰及顏米羔就以妖爆造型登場。兩隊組合在妖艷對決中施展渾身解數,Three Style成員雖然都年過35,王玥更是3子之母,但都睇得跳得。張佳添說:「我人生第一次竟然見到男人high過見到女人,我要開始懷疑自己。不過,有少少出事位喺米羔度,你有啲似師奶。Three Style係昔日女子組合Freeze同Hotcha嘅混合體,可以出道喇!」肥媽接著說:「女仔真係好齊,依家好多女團組合都唔夠佢哋嚟,邊個夠膽話佢哋35歲吖?」
《逆天奇案2》的陳展鵬、黃智賢、張頴康及蔣祖曼亦有亮相節目,展鵬更開金口獻唱《逆天2》插曲《後悔萬年》。